Ritratt meħud mill-filmat .td_uid_2_60f515905f138_rand.td-a-rec-img{text-align:left}.td_uid_2_60f515905f138_rand.td-a-rec-img img{margin:0 auto 0 0} Read in English . Il-Papa Franġisku wassal it-talba tal-Angelus mill-Pjazza ta' San Pietru fil-Vatikan. Bħal llum ġimgħa l-Papa wassal il-messaġġ tiegħu tal-Anġelus mill-10 sular tal-Isptar Gemelli f'Ruma, akkumpanjat minn tfal li bħalu kienu rikoverati l-isptar għall-kura. Fil-messaġġ tiegħu llum il-Papa qal li hemm bżonn li nikkultivaw lil qalbna billi nistrieħu, nikkontemplaw u bil-kompassjoni. Spjega li lum il-ġurnata n-nies qed jinqabdu fil-ġenn tal-ħajja li ngħixu bil-konsegwenza li nispiċċaw niffukaw fuq l-affarijiet biex isiru u biex jintlaħqu ċertu miri. Dan jista' jwassal biex dak li jkun jaħseb li hu l-protagonist ta' kollox b'risju li jitwarrab Alla. Il-Papa fakkar kif fit-tagħlim tiegħu l-Mulej ifakkarna fil-bżonn li nieħdu ħsieb tagħna nfusna. Iżda meta nieħdu ħsieb tagħna nfusna mhux biss l-aspett fiżiku imma anke qalbna. Il-Papa joħroġ fil-gallarija tal-isptar ma' pazjenti tfal "Biex wieħed verament iserraħ qalbu jrid jirritorna għall-qalba tal-affarijiet. Dan ifisser nieqfu mill-attivitajiet tagħna u noqogħdu fis-silenzju u fit-talb biex niffukaw fuq dak kollu li għamlina u dak li għad baqalna nagħmlu," spjega l-Papa Franġisku. Huwa ħeġġeġ lin-nies biex jitgħalmu jieħdu pawża, biex jitfu l-mobiles u jħarsu lejn xulxin ħalli jirriġeneraw ukoll id-djalogu tagħhom ma' Alla. Wara t-talba tal-Angelus, il-Papa Franġisku offra t-talba u appella għall-paċi f'Cuba wara li qamu protesti kbar li ħasdu lill-pajjiż b'rabta mal-għoli tal-ħajja u pagi li naqsu b'mod drastiku. Mhix deċiża d-data meta l-Papa ġej Malta Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f515905f640_rand.td-a-rec-img{text-align:left}.td_uid_3_60f515905f640_rand.td-a-rec-img img{margin:0 auto 0 0}